03/09/2019 | Administración LocalMunicipal
A Laracha
Bases da convocatoria de proceso selectivo de formación dunha lista de emprego para posibles nomeamentos interinos ou contratacións laborais temporais en posto de arquitecto/a técnico/a

BASES DA CONVOCATORIA DE PROCESO SELECTIVO DE FORMACIÓN DUNHA LISTA DE EMPREGO PARA POSIBLES NOMEAMENTOS INTERINOS OU CONTRATACIÓNS LABORAIS TEMPORAIS EN POSTO DE ARQUITECTO/A TÉCNICO/A DO CONCELLO DA LARACHA 1ª.- Obxecto da convocatoria- É obxecto destas bases regular o procedemento de selección para a creación dunha lista ou bolsa de emprego para realizar nomeamentos interinos para cobertura de situación previstas no artigo 23.2 a), b), c) e d) ou contratacións laboráis temporais para o posto de arquitecto/a técnico/a. As funcións serán as propias da subescala e posto ao que se adscriba consonte á Relación de Postos de Traballo vixente, no seu caso. O funcionario interino ou contratado/a laboral temporal que no seu caso sexa nomeado en execución da presente convocatoria, cesará en todo caso cando se produzan calquera das causas previstas no TREBEP e na Lei 2/2015, e cando finalice a causa que deu lugar ao seu nomeamento. As percepcións brutas anuais da praza serán as previstas no orzamento xeral desta Corporación en relación coa devandita praza.2ª.- Requisitos. Para poder participar no proceso selectivo os aspirantes haberán de reunir, con referencia ao último día do prazo de presentación de instancias, os seguintes requisitos: a) Ser español, sen prexuízo do disposto no artigo 57 do TREBEP. b) Ter cumpridos dezaseis anos de idade e non exceder a idade máxima de xubilación forzosa. c) Estar en posesión do título de arquitecto técnico/a, grao universitario de arquitecto técnico/a ou titulación equivalente segundo a normativa estatal vixente en materia de homologación de títulos universitarios que habilite para o exercicio da profesión de arquitecto técnico/a. No caso de titulacións obtidas no estranxeiro deberá posuír o documento que acredite fidedignamente a súa homologación. d) Non estar separado mediante expediente disciplinario do servizo de calquera das Administracións Públicas ou de órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Posuír a capacidade funcional para o desempeño das correspondentes funcións.3ª.- Presentación de instancias. As instancias, xunto co resto da documentación mínima que os aspirantes deben presentar solicitando participar no proceso selectivo poderán presentarse no modelo ANEXO I, dirixiranse ao sr. Alcalde do Concello da Laracha, e se presentaran no Rexistro Xeral do Concello, en horario de 9:00 a 15:00 horas de luns a venres, no prazo de 10 días naturais contados a partir do día seguinte a súa publicación no Boletín Oficial da Provincia. As bases serán expostas no taboleiro de anuncios municipal e serán publicadas na páxina web do Concello. As instancias, xunto coa documentación precisa tamén poderán remitirse na forma prevista no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, así como a través da Sede electrónica do Concello da Laracha (sede. alaracha. es). No caso de non ser presentado no rexistro municipal, os aspirantes deberán remitir un fax (981606331) ou un e-mail ao seguinte correo: concello. laracha@fegamp. gal, coa copia da solicitude debidamente rexistrada dentro do prazo de presentación. Xunto á instancia, tamén se presentará: * A Fotocopia do DNI. * A Fotocopia do título requirido na base 2ª. * O Celga 4 ou equivalente (de ser o caso). * Xustificante do pagamento da taxa por dereito de exame ou documento xustificativo da exención. * A documentación que desexe o aspirante que sexa baremada aos efectos do concurso. Non será valorada a que se presente con posterioridade á finalización do prazo de presentación de instancias. * A folla de autobaremación debidamente cumprimentada conforme o Anexo II * As persoas aspirantes que acrediten o coñecemento da lingua galega, con carácter previo e da maneira normativamente establecida (mediante a presentación do certificado CELGA 4 ou equivalente), quedarán exentas da súa realización e daráselles por superada esta proba coa cualificación de apto/a. A documentación poderá ser fotocopia, sen ser precisa a copia cotexada; presumirase documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. Xunto á instancia e ao resto da documentación que se presente, tamén se achegará o xustificante do pagamento da taxa por dereito de exame que será de 22 euros (segundo o artigo 5º da Ordenanza Fiscal nº 23 do Concello da Laracha) e poderá ser efectuada en calquera das seguintes contas ou pagado mediante tarxeta de crédito/débito no propio rexistro municipal: ABANCA: ES20.2080.0079.9231.10000015 LA CAIXA: ES08.2100.4912.2122.00004416 BANCO PASTOR: ES10.0238.8126.1606.60000173 Segundo o artigo 4º da Ordenanza fiscal nº 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ao 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). A presentación da instancia para tomar parte no proceso selectivo supón a aceptación e acatamento de todas e cada unha das bases desta convocatoria, así como o consentimento do solicitante para o tratamento dos seus datos persoais coa finalidade de levar a cabo a selección. Así mesmo, os solicitantes prestan o seu consentimento para que o seu nome e número de documento identificativo sexan comunicados mediante a súa exposición nos taboleiros de anuncios e na páxina web do Concello para todo o relacionado co proceso selectivo.4ª.- Admisión de aspirantes. Rematado o prazo de presentación de solicitudes, o sr. Alcalde, mediante resolución aprobará unha lista provisional de admitidos e excluídos. Dita resolución será definitiva de non haber excluídos, e será exposta no taboleiro de edictos do Concello, na sede electrónica e na web do Concello, relacionándose os aspirantes excluídos coa indicación da causa de exclusión. Os aspirantes excluídos disporán dun prazo de cinco días hábiles para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que se publicará na mesma forma e determinará o lugar, data e hora da constitución do Tribunal e de baremación de méritos, así como a composición do Tribunal de selección.5ª.- Tribunal cualificador. O tribunal cualificador será designado por Resolución da Alcaldía no momento de aprobación das listas definitivas de admitidos/as e excluídos/as Todos/as os/as membros deberán pertencer a un corpo ou escala para ingreso no cal se requira titulación igual ou superior á esixida para participar na bolsa. (Artículo 59 Ley 2/2015, de 29 de abril, del empleo público de Galicia). O tribunal non poderá constituírse nin actuar sen a presenza, polo menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a ou persoas en quen deleguen. De tódalas reunións que faga o tribunal o/a secretario/a redactará acta. Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 23 da Lei 40/2015, do 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias. O tribunal resolverá tódalas dúbidas que xurdan en aplicación das presentes bases así como nos casos non previstos polas mesmas. A efectos de percepción de asistencias, o Tribunal terá a categoría primeira das sinaladas no Real Decreto 462/2002 do 24 de maio, sobre indemnizacións por razón do servizo, de ser o caso.6ª.- Contido, desenvolvemento e cualificación do proceso. A selección realizarase de conformidade co previsto nas presentes bases polo sistema de concurso. Exercicio. Coñecemento do galego. Consistirá na tradución sen dicionario do castelán ao galego dun fragmento dun texto legal proposto polo tribunal nun tempo máximo de trinta minutos. Quedarán exentas da realización desta proba aquelas persoas que acrediten estar en posesión do CELGA 4 ou equivalente. Este exercicio será cualificado de apto ou non apto.1. Fase de concurso: Experiencia profesional, ata un máximo de 10 puntos, que se valorará da seguinte forma: a) Por servizos prestados na Administración local, en postos de igual ou similar natureza (arquitecto/a técnico/a ou arquitecto/a superior): 0,50 puntos por cada mes completo de servizos prestados. b) Por servizos prestados en calquera outra Administracion ou entidade publica, en postos de igual ou similar natureza (arquitecto/a técnico/a ou arquitecto/a superior): 0,30 puntos por cada mes completo de servizos prestados. c) Por servizos prestados como traballador por conta allea, en postos de igual ou similar natureza (arquitecto/a técnico/a ou arquitecto/a superior): 0,05 puntos por cada mes completo de servizos prestados Os extremos anteriores acreditaranse mediante certificación expedida polo órgano competente da Administración que inclúan a descricion do traballo realizado. En calquera caso deberase achegar o informe de vida laboral. (Os traballadores por conta allea presentarán igualmente o contrato de traballo) Non se terán en conta os períodos inferiores ao mes.2. Formación: Por estar en posesión do CURSO SUPERIOR TÉNICO DE URBANISMO COAG convocado pola EGAP: 2 puntos Para acreditar este extremo deberá presentar o Tïtulo do curso. Os/as aspirantes deberán presentar xunto cos méritos indicados, a folla de autobaremción que consta no Anexo II debidamente cumprimentada. Os datos consignados nesta folla de autobaremación deberán axustarse íntegramente ao disposto nesta base 6º ata o punto de ser anulada a puntuación que non sexa exacta no apartado que corresponda.7ª.- Cualificación.- A puntuación definitiva estará determinada pola puntuación obtida na fase de concurso. Nos casos de empate prevalecerá a puntuación obtida en experiencia na Administración ( apartados a) e b)). De persisitir prevalecerá a obtida no apartado a) De persistir o empate, resolverase por sorteo ao que poderán asistir os interesados.8ª.- Relación de aprobados, aprobación da Lista e presentación de documentos.- Na acta da última sesión incluirase a relación dos aspirantes pola orde de cualificación definitiva. O Tribunal elevará dita relación ao Alcalde como proposta para que resolva a súa aprobación como lista/bolsa de emprego para posibles nomeamentos como funcionario interino en calquera das situación previstas no artigo 23.2 da Lei de Emprego Público de Galicia 2/2015 ou laboral temporal no posto de arquitecto/a técnico/a do Concello da Laracha. Dita resolución será publicada no taboleiro de edictos en na páxina web do Concello.9ª.- Presentación de documentos.- O/A aspirante seleccionado/a deberá presentar ante esta Administración no prazo de cinco días dende o chamamento, os documentos acreditativos das condicións de capacidade e requisitos esixidos na convocatoria: - Copia cotexada do título esixido nas presentes bases. - Copia cotexada do CELGA 4 ou titulación equivalente que presentaran coa instancia a efectos de exención do segundo exercicio. - Certificado médico de non padecer enfermidade nin eiva física que impida o normal desenvolvemento das funcións correspondentes ao posto. - Declaración xurada de non estar separado mediante expediente disciplinario do servizo de calquera das Administracións Públicas, de non estar en situación de suspensión de funcións, nin estar inhabilitado para o exercicio de funcións públicas. - Declaración xurada de non estar incurso en causa de incompatibilidade ou incapacidade. Quen dentro do prazo indicado, e salvo os casos de forza maior, non presentasen a documentación ou da mesma se deducise que carecen dalgún dos requisitos esixidos, será excluído da Lista de emprego, quedando anuladas todas as súas actuacións, sen prexuízo da responsabilidade en que puidesen incorrer por falsidade nas súas solicitudes de participación.10ª.- Funcionamento da lista/bolsa e xestión dos chamamentos Producida algunha das situacións de necesidade de persoal especificadas na base 1ª ou 8º procederase ao chamamento da persoa a quen corresponda ser nomeado segundo a orde de prelación na lista/bolsa. Tamén se poderá acudir á lista/bolsa para cubrir posibles baixas por incapacidade, vacacións, renuncia ou outras continxencias sobrevidas no candidato con maior puntuación que eventualmente sexa nomeado funcionario/a interino/a ou contratado/a laboral temporal. Os chamamentos dos aspirantes faranse mediante notificación electrónica anunciada mediante chamada telefónica entre as 8:00 e as 15:00 horas e o empregado público que os efectúe fará constar mediante dilixencia a súa realización e se tivo ou non resposta, dando un prazo de 48 horas para aceptar ou renunciar. En caso de falta de resposta ou renuncia no prazo indicado chamarase ao seguinte clasificado en orde de prelación na lista/bolsa aprobada e así sucesivamente.11ª.- Nomeamento.- Efectuado polo Alcalde o nomeamento, o aspirante nomeado deberá tomar posesión no prazo de cinco días hábiles a contar desde o seguinte ao de notificación do nomeamento, previa prestación de xuramento ou promesa conforme dispón o Real Decreto 707/1979, de 5 de abril. De producirse a contratación laboral procederase á sinatura do contrato. Mentres non tome posesión do posto e non se incorpore ao posto de traballo, o nomeado non terá dereito a percepción económica de ningunha clase.12ª.- Cese.- O/A funcionario/a interino/a ou contratado/a laboral temporal que no seu caso sexa nomeado en execución da presente convocatoria, cesará en todo caso cando se produzan calquera das causas previstas legalmente e, en todo caso, cando finalice a causa que deu lugar ao seu nomeamento.13ª.- Duración da lista/bolsa.- A lista/bolsa tendrá unha vixencia de 3 anos dende a súa aprobación sen prexuízo de que se poda prorrogar se o permite a lexislación vixente. Non obstante, a dita lista quedará anulada automaticamente se antes da finalización da súa vixencia se convoca un novo proceso selectivo e se aproba unha nova lista de aspirantes.14ª.- Normas finais.- Primeira.- Para todo o non previsto nestas Bases será de aplicación supletoria o establecido no TREBEP; na Lei 2/2015, do 29 de abril, do emprego público de Galicia; na Lei 7/1985, de 2 de abril, Reguladora das Bases do Réxime Local, Real Decreto 364/1995 polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de postos de traballo e Promoción Profesional dos Funcionarios Civís da Administración Xeral do Estado e demais lexislación vixente de aplicación. Segunda.- Agás a convocatoria, que se publicará segundo se establece na Base 3ª, os sucesivos actos e comunicacións que se deriven da celebración deste proceso selectivo faranse públicos a través do Taboleiro de Anuncios do Concello, sen prexuízo de que se dea información sobre estas publicacións a través da web municipal. Terceira.- Todos os actos administrativos derivados desta convocatoria e da actuación do Tribunal, poderán ser impugnados polos interesados nos casos e na forma establecidos pola Lei do Procedemento Administrativo Común e normas vixentes concordantes. A Laracha, 27 de agosto de 2019 O alcalde José Manuel López Varela.